procesaur/Wiki.mk huggingface dataset:
Недискретно (филм од 1958)

„Недискретно“ (англиски: ''Indiscreet'') – американско-британски филм од 1958 година, во режија на Стенли Донен, а според сценариото на Норман Красна. Во главните улоги настапуваат: Кери Грант, Ингрид Бергман, Сесил Паркер и Филис Калверт. Филмот бил кандидиран за наградата „Златен глобус“ во три категории (најдобра комедија, најдобар глумец и најдобра глумица), како и за наградата БАФТА, во две категории. Првобитно, било објавено дека главната женска улога ќе ја толкува Мерлин Монро или Џејн Менсфилд, додека главната машка улога била наменета за Кларк Гејбл.
1 Синопсис
Лондонската глумица Ана Калман не успева да ја пронајде љубовта на својот живот. Поради тоа, таа порано се враќа дома од одморот на Мајорка: мажот кого го запознава таму и кој на почетокот ѝ се допаѓа, подоцна се покажува во поинаква светлина. По враќањето, таа го запознава шармантниот Филип Адамс, деловен соработник на нејзиниот зет, дипломатот Алфред Мансон. Филип најпрвин тврди дека во неговиот живот не постои госпоѓа Адамс, но кога Ана го кани на состанок, тој објаснува дека „госпоѓата Адамс не е во Лондон“, зашто заминала дома во Сан Франциско. Сепак, Ана одлучува да га покани на балет, а тој прифаќа со забелешка дека, без оглед на тоа што ќе се случи меѓу нив, тој не може да ја остави сопругата. Како што минува времето, тие се заљубљуваат, но нивната среќа трае само додека Филип има договор са НАТО во Париз. Кога Филип го преместуваат во Њујорк на пет месеци, Ана сфаќа дека не може да живее без него и да сака да се венчаат. Набргу, Ана дознава нешто од Филиповото минато што претставува закана за нивната врска. Ана сака да му приреди на Филип една ноќ која тој никогаш нема да ја заборави, но и најдобрите планови тешко се остваруваат.
Александар Дворчанец

Александар Дворчанец познат како Сале Блузмен (, — , ) — македонски музичар - свирач на усна хармоника и вокал, член и фронтмен на култната македонска група Crossroad Blues Band.
1 Животопис
Дворчанец е роден во Прилеп на 29 ноември 1973 година. Во средината на 90<sup>тите</sup> години на XX век, Дворчанец стапува во контакт со гитаристот Бранко Нешкоски - Бане со кој собираат локални музичари и во стара куќа на крајот од градот започнуваат со работа. Го формираат бендот Crossroad Blues Band. Набрзо после почетокот стануваат локална атракција, поради големиот број на музичари на сцената и повеќеслојниот звук кој го произведуваат. Имаат бројни настапи во Прилеп и околните градови. На почетокот од 2000 година групата го снима својот прв сингл. По издадено 3 албума на 10 ноември 2018 година по кратко боледување и здравствени компликации, Дворчанец починал.
Момчило Гавриќ

Момчило Гавриќ (Трбушница, 1 мај 1906 — Белград, 28 април 1993) бил поднаредник на Шестиот артилериски полк на Дринската дивизија на Српската армија и најмлад подофицир во светот во текот на Првата светска војна. Бил учесник и на Солунскиот фронт каде бил ранет. После Церската битка, во 1914 година, на возраст од осум години се стекнал со чин каплар, а војводата Живоин Мишќ на Кајмакчалан, во 1916 година, на десет години го унапредил во чин поднаредник.
Свиткана пирамида

Свиткана пирамида — староегипетска пирамида и појужна од двете големи пирамиди во Дахшур. Таа се разликува од сите останати египетски пирамиди поради нејзиниот необичен облик кој го добила како последица на проблеми кои настанале при нејзината изградба. Таа има наклон од 54 степени, а горниот дел над висината од 47 метри е со поостар наклон од 43 степени, што на пирамидата и го дава препознатливиот „свиткан“ облик.
Пирамидата била изградена околу 2650 п.н.е. од страна на првиот фараон од Четвртата египетска династија Снофру. Објектот бил првата градба која била замислена да претставува вистинска пирамида, иако Снофру веќе бил зафатен со изградба на Медум како гробница во облик на скалеста пирамида. Таа е четвртата најголема пирамида и, за разлика од останатите пирамиди, нејзиниот надворешен изглед е во голема мера сочуван. Пирамидата најверојатно не служела како гробница, туку како кенотаф или молитвен простор, бидејќи подоцна изградената Црвена пирамида била искористена како гробница на Снофру.
1 Изградба
Свитканата пирамида била изградена од страна на фараонот Снофру во 15. година од неговото владеење како втора гробнива по започнувањето на изградбата на скалестата пирамида во Медиум. Како место на изградба одбрал нова некропола во денешен Дахшур. Причината поради која се одлучил за изградба на втора пирамида е непозната, но можно е да се должи на преместувањето на престолнината. Новата градба била првата пирамида која било планирано да биде вистинска пирамида, но поради проблеми при изградбата не можела да го добие вистинскиот облик.
2 Истражување
Европските патници во Египет, како Роберт Хантингтон, Ричард Мелтон и Ричард Покок, уште во 17 век опишале пирамида со необичен облик во своите мемоари. Пирамидалниот комплекс за првпат бил систематски истражуван од страна на Џон Ши Перинг во септември 1839 година. Со истражување на градбата исто така се занимавале и Карл Рихард Лепсиус во 19 век, како и Флиндерс Петри на почетокот од 20 век. По 1945 година, истражувања биле спроведени од страна на Абдел Салам Хусаинс и Александар Вјариљ, иако пишани извештаи од нивните истражувања не се сочувани. Темелно истражување на пирамидата било извршено од страна на Ахмед Фахри на почетокот на 1950-те, по што следеле истражувањата на Вито Маргољо и Целест Риналди, Јозеф Дорнер и истражувачката екипа од Германскиот археолошки институт предводена од Рајнер Штаделман во 1980 година.<ref>Alan Winston: ''''
3 Галерија
4 Поврзано
* Снофру
* Медум
* Црвена пирамида
5 Наводи
6 Литература
*
*
* Ahmad Fachri: ''The Monuments of Sneferu at Dahshur.'' Bd. I: ''The Bent Pyramid.'' Cairo 1959.
* Frank Müller-Römer: ''Der Bau der Pyramiden im Alten Ägypten'', Utz 2011, стр. 157, ISBN 978-3-8316-4069-0.
* Michael Haase: ''Das Feld der Tränen.'' Ullstein, Berlin 2000, ISBN 3-550-07141-8.
* Christian Hölzl: ''Die Pyramiden Ägyptens.'' Brandstätter, Wien 2004, ISBN 3-85498-360-3.
* Peter Jánosi: ''Die Pyramiden.'' Beck, München 2004, ISBN 3-406-50831-6.
* Roman Gundacker: ''Anmerkungen zum Bau der Pyramiden des Snofru.'' In: ''Sokar.'' Nr. 11, 2005, стр. 19.
Форд М 1918

Форд М 1918 — борбен тенк, кој бил развиен и тестиран во 1918 година за време на Првата светска војна, врз основа на форд модел Т 1918, но не влегол во серија производство поради прекинот на огнот во ноември таа година. Биле всушност направени само 15 примероци, а првично било планирано производство од 15.000 единици.
1 Технички податоци
*Тежина: 3,4 т
*Должина: 4,20 м
*Ширина: 1,68 м
*Висина: 1,62 м
*Оклоп: 13 мм
*Мотори: 2
*Моќност: 2 × 22,5 КС
*Највисока брзина: 13 км / ч
*Опсег на возење: 55 км
*Екипаж: 2
*Оружје: калибар 5,7 см или калибар од митралез 7,6 мм.
2 Одлики на производство
Тенкот е дизајниран како масовно возило што лесно се произведува и има предни големи лизгачи, шест мали тркала, ротирачки синџир и митралез или топови и мала купола. За да се подобри способноста на Off-Road, тенкот имал поттик во задниот дел. Овој топ бил евтин во производството, меѓутоа „со ограничена можност за крос-кантри“.
3 Заштитени примероци
Еден примерок е изложен во музејот Патон во Форт Нокс, Кентаки.
Никола Пилиќ

Никола „Ники“ Пилиќ (Сплит, — Риека, 23 септември 2025) — хрватски професионален тенисер кој се натпреварувал за СФРЈ. Тој бил еден од убавите осум. Пилиќ бил рангиран на светската АТП листа како број 6 во јануари 1968 година и број 7 во 1967 година од Ланс Тингај од Дејли телеграф.
Не допирај ме (филм од 2018)

Не допирај ме (англиски: ''Touch Me Not'') - филм од 2018 година, во режија на Адина Пинтили, која е авторка и на сценариото. Главните улоги ги играат: Лаура Бенсон, Томас Лемарквис, Кристијан Баерлајн, Грит Улеман, Адина Пинтили, Хана Хофман итн. Филмот ја освоил наградата „Златна мечка“ на Берлинскиот филмски фестивал, каде ја добил и наградата за најдобар дебитантски филм.
1 Синпопсис
Филмот претставува смеса на реалност и фикција во која режисерката и нејзините глумци ги испитуваат границите на интимноста. Филмот започнува така што Лаура (ја игра Бенсон) изнајмува млад маж за да го гледа додека тој мастурбира. Потоа, во една болница, пациентите учествуваат во психо-терапија во која меѓусебно си ги допираат лицата. Главните ликови во болницата се Кристијан (го игра Баерлајн), момче со деформирано тело и Томас (го игра Лемарквис), момче без коса и без влакна на телото. Тие двајца зборуваат за својата интимност и за своите погледи на животот. Една ноќ, Томас оди во ноќен клуб во кој посетителите имаат садо-мазохистички и други сексуални односи. Исто така, Лаура води разговори со Грит (го игра Улеман), транас-сексуална проститутка (поранешен маж кој сега е жена)...
Софија Лаличиќ

Софија Лаличиќ (р. 1984 година) ― поранешен македонски судија-кривичар во Основниот суд Скопје I.
1 Кариера
До 2012 година, Лаличиќ три години работела како стручен соработник во Основниот суд Скопје I, како и во кабинетот кај тогашната претседателка на судот Лидија Неделкова.
1.1 Судија
Била именувана за судија кон крајот на 2012 година од страна на Судскиот совет на нејзини 28 години. Медиумите пишувале дека била најмлад именуван судија во историјата на судот, иако имало помлади именувани судии во минатото во Основниот суд Скопје I.
Според новинската агенција „Мета“ како стручен соработник и како судија Лаличиќ има постигнато солидни резултати. Според Судскиот совет за 2013 година таа има добиено оценка „многу добар“, што претставува највисока можна оцена во оценувањето.
Во 2021 година била разрешена од функцијата од страна на Судскиот совет поради нестручно и несовесно вршење на судиската функција.
Црниот член на Ку-клукс-клан

Црниот член на Ку-клукс-клан (англиски: ''BlacKkKlansman''), може да се сретне и како Црниот клановец — американски филм од 2018 година, во режија на Спајк Ли. Главните улоги ги играат: Џон Дејвид Вашингтон, Адам Драјвер, Лаура Хариер, Тофер Грејс, Роберт Џон Бурк, Кен Гарито, Фредерик Велер, итн., а во филмот се појавува и Алек Болдвин. Филмот освоил четири награди, меѓу кои и две награди на Канскиот кинофестивал (Главната награда на жирито и наградата на екуменското жири).
1 Синпопсис
Во 1970-тите, Рон Сталворт (го игра Вашингтон) се вработува како првиот црн полицаец во Колорадо Спрингс. Набргу, тој е испратен на тајна задача да го следи говорот на еден активист за правата на Афроамериканците, а таму ја запознава убавата Патрис (ја игра Хариер), која е претседателка на сојузот на црните студенти. Еден ден, Рон случајно го наоѓа телефонскиот број на локалната организација на Ку-клукс-кланот и одлучува да се уфрли во неа. Бидејќи тој е црн, Рон има генијален план: тој зборува со членовите на организацијата по телефон, а со нив се среќава неговиот колега (Евреин), полицаецот Флип (го игра Драјвер). Така, Рон успева да стане член на организацијата, па дури стапува во контакт и со нејзиниот водач, Дејвид Дјук (го игра Грејс). Кога Дјук пристигнува во градот за да ги покрсти членовите на организацијата, Рон е назначен да му биде личен телохранител, па дури и се фотографира со него. По завршувањето на покрстувањето, еден од членовите на организацијата го препознава Флип. Истовремено, неколку членови на групата планираат да активираат експлозив на собирот на активистите за правата на Афроамериканците, но поради присуството на полицијата, акцијата не успева, па жената која треба да го направи тоа го поставува експлозивот во автомобилот на Патрис. Тогаш, Рон се обидува да ја уапси жената, но него го апсат двајца полицајци, кои не знаат дека и тој е полицаец. Во мигот на експлозијата, тука поминува автомобилот во кој се наоѓаат неколку членови на организацијата, кои погинуваат. Набргу, пристигнува и Флип, кој го спасува Рон. По успешно извршената акција, Рон му се јавува на Дјук, откривајќи му го својот идентитет. Меѓутоа, шефот на полицијата наредува да се уништат сите докази за истрагата против Ку-клукс-кланот. На крајот од филмот, членовите на Кланот го извршуваат својот ритуал на палење на крстот.
ПУ „Св. Кирил и Методиј“ - Луково

Основно училиште „Св. Кирил и Методиј“ (официјално: Подрачно основно општинско училиште „Св. Кирил и Методиј“ - Луково; скратено: ПООУ „Св. Кирил и Методиј“) — подрачно основно училиште во селото Луково, кое престанало да работи како централно училиште во 2004 година. Училиштето се наоѓа во средишниот дел на селото Луково и претставува дел од основното училиште „Јабланица“ од селото Јабланица.
Училиштето е именувано по словенските просветители Светите Кирил и Методиј.
1 Галерија
Женска ракометна репрезентација на Романија

Женската ракометна репрезентација на Романија е репрезентација кој ја претставува Романија на меѓународните ракометни натпреварувања. Репрезентацијата е под контрола на Романската Ракометна Федерација.
Од 2017 година, таа е единствената репрезентација во светот кој се квалификувала за сите светски првенства. Најголемиот успех на репрезентацијата е освојувањето на Светското првенство во 1962 година на кое биле домаќини. Покрај тоа имаат освоено уште две сребрени медали на Светското првенство во 1973 и Светското првенство во 2005 и две бронзени медали на Светското првенство во 2015 и Европското првенство 2010.
1 Резултати на турнирите
1.1 Летни олимписки игри
Година, Место
1976, 4. место
1980, ''Не се квалификувале''
1984, ''Не се квалификувале''
1988, ''Не се квалификувале''
1992, ''Не се квалификувале''
1996, ''Не се квалификувале''
2000, 7. место
2004, ''Не се квалификувале''
2008, 7. место
2012, ''Не се квалификувале''
2016, 9. место
1.2 Светско првенство
Година, Место
1957, 10. место
1962, Шампион
1965, 6. место
1971, 4. место
1973, 2. место
1975, 4. место
1978, 7. место
1982, 8. место
1986, 5. место
1990, 7. место
1993, 4. место
/ 1995, 7. место
1997, 12. место
/ 1999, 4. место
2001, 5. место
2003, 10. место
2005, 2. место
2007, 4. место
2009, 8. место
2011, 13. место
2013, 10. место
2015, 3. место
2017, 10. место
1.3 Европско првенство
Година, Место
1994, 10. место
1996, 5. место
1998, 11. место
2000, 4. место
2002, 7. место
2004, 7. место
2006, ''Не се квалификувале''
2008, 5. место
2010, 3. место
2012, 10. место
2014, 9. место
2016, 5. место
2018, ''Се квалификувале''
2 Играчи
2.1 Моментален состав
Состав за Европското првенство 2018.''Од 6 ноември 2018.''
Тренер: Амброс Мартин
Вилде Ингстад

Вилде Ингстад (родена на 18 декември 1994 г., во Осло) е норвешка ракометарка, пивот на Тим Есбјерг и на норвешката репрезентација.
1 Титули
1.1 Клупски
1.1.1 Тим Есбјерг
*Куп на Данска (1) : 2017
1.2 Репрезентација
1.2.1 Норвешка
*Светско првенство (1) : 2015, вицешампион 2017
*Европско првенство (1) : 2016
Михаил Чипурин

Михаил Алексеевич Чипурин (|Михаил Алексеевич Чипурин, ) — руски ракометен играч за НАС Иври и руската репрезентација.
Во 2004 година тој бил член на рускиот тим кој освои бронзен медал на Олимпискиот турнир. Тој ги одиграл сите осум натпревари и постигнал шест гола.
Ане Мете Хансен

Ане Мете Хансен (родена на 25 август 1994) е данска ракометарка која игра на позицијата лев бек за Ѓер и за данската репрезентација.
1 Кариера
Својата сениорска кариера Хансен ја започнала во 2010 година во тимот на Ајакс Копенхаген во нејзината родна Данска. Во 2014 година, таа била член на тимот, кој се квалификувал за влез во Првата лига на Данска, но во следната сезона таа му се приклучила на новоформираниот клуб Копенхаген Хандбал. Во 2017 година потпишала за унгарскиот Ѓер.
2 Титули
2.0.1 Ѓер
*Унгарско првенство (1) : 2017-2018
*Куп на Унгарија (1) : 2017-2018
*Лига на шампиони (1) : 2017-2018
Така зборуваше Заратустра

Така зборуваше Заратустра (германски: ''Also sprach Zarathustra'') - книга на германскиот философ Фридрих Ниче.
1 Осврт кон делото
Во своето последно дело, „Ecce Homo“, Ниче го опишува настанувањето на „Така зборуваше Заратустра“: Основната концепција, мислата за вечното враќање, се родила во август 1881 година, за време на една планинска прошетка. Неколку месеци претходно, како некаков предзнак, дошло до голема промена на музичкиот вкус на Ниче, за време на неговиот престој во близината на Виченца. Завршниот дел го напишал 18 месеци подоцна, во февруари 1883 година, во часот кога умрел Рихард Вагнер. Таа зима, Ниче ја поминал во местото Порто Фино, во близината на Џенова. Според Ниче, Заратустра е тип кој може да се нарече „големо здравје“. Потоа, тој ја објаснува својата инспирација во текот на пролетта кога престојувал во Рим, каде ја напишал „Ноќната песна“ која ја нарекува „најсамотната песна која воопшто е напишана“. Летото му се појавил вториот Заратустра, а зимата, која ја поминал во Ница, го пронашол и третиот Заратустра. Според Ниче, ова дело стои потполно за себе и, споредено со него, сето останато човечко дело е бедно, вклучувајќи ги Гете, Шекспир, Данте и поетите на Ведите. Ниче вели дека Заратустра е најафирмативен од сите духови, а во него се споени сите спротивности во едно ново единство; во него, поимот на „натчовекот“ е изразен во најголемата стварност. Всушност, Заратустра го претставува поимот на Дионис, зашто тој вели „не“ на сето она за кое се зборувало дека е, тој ја смислил „најпонорната мисла“. Потоа, Ниче ја разгледува „Песната на ноќта“ за која вели дека е „бесмртна тажачка поради својата обилност на светлина и моќ, поради својата сончева природа, да се биде осуден да не се сака.“ Заратустра ја определува својата задача - човекот да се афирмира преку ослободување од сето што поминало при што човекот не може да биде никаков предмет на љубовта или на сочувство. Заратустра вели дека човекот е безобличност, градба, грд камен кому му треба вајар.
исто така, во „Ecce Homo“, Ниче вели дека, меѓу сите негови дела, „Заратустра“ стои само за себе и дека тоа дело е најголемиот подарок што му е даден на човештвото. Во него не зборува фанатичар, во него не се проповеда и не се бара вера, а нежната бавност е темпото на тие беседи. Ниче го нарекува „Заратустра“ „дитирамб на осаменоста или... на чистотата“. Според него, ова дело допира само до најизбраните читатели и за да може се разбере нешто од него, мора да се имаат истите услови као оние на авторот - „со едната нога да се биде од онаа страна на животот“. Оттука, тој предвидува дека во иднината ќе постојат посебни катедри за проучување на „Заратистра“. Притоа, Ниче сведочи дека штом фрли само еден поглед врз „Заратустра“, половина час шета немирен низ собата, немоќен да го совлада неподносливиот грч на јачењето.
Стине Бредал Офтедал

Стине Бредал Офтедал (25 септември 1991, Нитедал, Норвешка) - норвешка ракометарка, среден бек на Ѓер Ауди ЕТО и на норвешката репрезентација.
1 Животопис
Стине е постара сестра на Хана Бредал Офтедал, која исто така е ракометарка и во моментов настапува за Париз 92. Пред да започне да се занимава професионално со ракомет, таа тренирала фрлање копје, фрлајќи 32.08 метри на возраст од само 13 години. Таа стурдирала на BI Norwegian Business School.
2 Кариера
Стине Офтедал е родена во Нитедал и започнала да игра ракомет на седумгодишна возраст во нетолку познатиот норвешки клуб Нит/Хак. Во 2005 година таа го освоила Партиле купот, кој е еден од најзначајните младински ракометни турнири во светот. Во 2007 година таа ја продолжила својата кариера во екипата на Фјелхамер ИЛ, за која го направила своето деби како професионалец во сезоната 2007-2008 играјќи 16 натпревари на кој постигнала 50 гола, пред да продолжи во Хелсет. Бидејќи Хелсет бил фидер тим на Стабек, таа имала можност да игра и за Стабек почнувајќи од сезоната 2008–2009, но исто така останала регистрирана и во Хелсет. Во Стабек таа играла заедно со својата помлада сестра Хана. Во 2013, Стине се преселила во францускиот Иси Париз. На крајот на сезоната 2013-2014 во француското првенство, нејзината прва во Иси Париз, таа била избрана за најдобар играч во сезоната. Во март 2017 година, официјално било објавено дека Офтедал во следната сезона ќе игра за Ѓер Ауди ЕТО откако потпишала тригодишен договор со унгарскиот шампион. Така таа им се приклучила на своите соиграчки од репрезентацијата Кари Олвик Гримзбо и Нора Морк како трета норвежанка во клубот. Во првата сезона во клубот таа со Ѓер освоила тројна круна: унгарското првенство, Купот на Унгарија и ЕХФ Лигата на шампионите. Во следната сезона 2018-2019, таа му помогнала на клубот да ги одбрани сите три титули освоени во претходната година. Исто така била избрана во Ол-стар тимот на Лигата на шампионите како најдобар среден бек.
Своето деби за норвешката репрезентација го имала на 26 ноември 2010 година во натпревар против Исланд. Таа исто така била повикана и за Европското првенство 2010, но не влегла во игра на ниту еден натпревар во текот на турнирот бидејќи Лин Јорум Суланд го зазела нејзиното место. Следна година таа била дел од репрезентацијата која станала светски шампион на Светско првенство 2011 и европски шампион во 2012 година на Европско првенство 2012. Во 2014 и 2015 година таа можела да ужива во освојувањето на својата втора Европска и Светска титула. На вториот турнир таа исто така била избрана во Аll-star тимот. На Летните олимписки игри 2016 го освоила бронзениот медал со норвешкиот тим, а на крајот од годината на Европското првенство 2016 го освоила својот трет континентален златен медал во својата кариера.
3 Титули
3.1 Клупски
3.1.1 Ѓер
*Унгарско првенство (2) : 2017-2018, 2018-2019
*Куп на Унгарија (2) : 2017-2018, 2018-2019
*Лига на шампиони (2) : 2017-2018, 2018-2019
3.2 Репрезентативни
3.2.1 Норвешка
*Светско првенство (2) : 2011, 2015
*Европско првенство (1) : 2010, 2014, 2016
*Олимписки игри : 2016
Виктор Орбан

Виктор Михали Орбан  (; роден 31 мај 1963 година) е унгарски политичар кој е премиер на Унгарија од 2010 година. Исто така, бил премиер од 1998 до 2002 година. Тој е сегашниот водач на националната конзервативна партија Фидес, позиција што ја има од 2003 година и претходно, од 1993 до 2000 година.
1 Рани години
Роден е во Секешфехервар, Орбан студирал право на Универзитетот Еотвос Лоранд, дипломирајќи во 1987 година. Тој кратко студирал политички науки на колеџот Пемброк, Оксфорд, пред да влезе во политиката по есента на нациите на чело на реформистичкото движење на студентите Сојуз на млади демократи (Fiatal Demokraták Szövetsége), Фидес. Тој станал национално познат политичар давајќи обраќање на повторното повлекување од 1989 година на Имре Наѓ и други жртви од Унгарската револуција во 1956 година, во кое отворено побарал советските трупи да се повлечат од земјата.
2 Политичка кариера
По транзицијата кон демократијата во 1990 година, тој бил избран во народното Собрание и служел како водач на Фидес, парламентарната изборна единица до 1993 година. Под негово водство, Орбан го сменил Фидес од својата првична централно-десна, класична либерална платформа за европска интеграција кон десничарски национален конзервативизам. Во 1992 година Орбан бил избран за потпретседател на Либералната Интернационала, но во 2000 година Фидес, на чело со Орбан, ја напуштил Либералната Интернационала и се приклучил кон Европската народна партија.
Откако Фидес освоил мнозинство во националното собрание на изборите во 1998 година, Орбан станал премиер четири години на чело на десничарската коалициона влада. Фидес тесно ги загубил изборите во 2002 и 2006 година од Социјалистичката партија, а Орбан поминал осум години како водач на опозицијата. Зголемената непопуларност на социјалистите, влошена од говорот на "Őszöd" на премиерот Ференц Ѓурчани, довело до реизбор на Орбан до премиерската функција во 2010 година во убедлива победа (во коалиција со христијанските демократи). На чело на парламентарната надмоќност, кабинетот на Орбан предводел големи уставни и законодавни реформи. Фидес го задржал своето супермнозинство на изборите во 2014 и 2018 година.
Социјалниот конзервативизам на Орбан, националниот конзервативизам, мекиот евроскептицизам и застапувањето на она што тој го опишува како „нелиберална држава“ привлекло значајно меѓународно внимание. Некои набљудувачи ја опишале неговата влада како авторитарна или автократска.
Во август 2018 година, Орбан станал вториот премиер со најдолг мандат по Калман Тиса. Ако неговата актуелна влада трае цел мандат, по неговото завршување, тој ќе стане најдолгиот унгарски премиер во историјата.
Урмашица

Урмашица е источна пита направена од тесто со јајца и путер. Формата е слична како на урма, така и го добила своето име. Го има за јадење на масите од Србија и Босна и Херцеговина, како и во многу други кујни.
Урмашица најчесто се подготвува од бело остро брашно, прелиена е со шеќер , а се додава и лимон. Се прави така што тестото се притиска на рапавата страна од рендето, а потоа се прави така од сите страни, по што колачето останува со карактеристична шара. А во средината на урмашицата често се ставаат и ореви.
Венлафаксин

Венлафаксинот е антидепресив од групата на инхибитори на репреземањето на серотонин-норепинефрин. Тоа значи дека ја зголемува концентрацијата на невротрансмитерите серотонин и норепинефрин во телото и мозокот. За првпат бил воведен од Wyeth во 1993, и се користи во третманот на депресија, генерализирано анксиозно растројство, панично растројство и социјална фобија.
Ференц Пушкаш

Ференц Пушкаш ( - ) — унгарски фудбалер и менаџер, кој се смета за еден од најголемите играчи на сите времиња. Тој постигнал 84 гола на 85 меѓународни натпревари за Унгарија, а 514 гола во 529 натпревари во унгарските и шпанските лиги. Тој станал шампион на Олимпијадата во 1952 година и ја водел својата нација во финалето од Светското првенство во 1954 година, каде што бил именуван за најдобар играч на турнирот. Освоил три европски првенства (1959, 1960, 1966), 10 национални првенства (5 унгарски и 5 шпански Primera División) и 8 највисоки поединечни бодови. Во 1995 година, тој бил признат како најдобар стрелец на 20 век од страна на IFFHS (Меѓународната федерација за фудбалска историја и статистика).
1 Кариера
Пушкаш ја започнал својата кариера во Унгарија, играјќи за Киспест и Хонвед Будимпешта. Тој бил најдобар стрелец во унгарската лига во четири наврати, а во 1948 година бил главен стрелец во Европа. Во текот на 1950-тите години, тој бил и истакнат член и капетан на унгарската репрезентација, познат како Моќен Маѓари. Во 1958 година, две години по унгарската револуција, тој емигрирал во Шпанија, каде што играл за Реал Мадрид. Додека играл со Реал Мадрид, Пушкаш освоил четири награди и постигнал седум гола во финалето на Европскито првенство.
По пензионирањето како играч, тој станал тренер. Најдоброто од неговата тренерска кариера дошло во 1971 година кога го водеше Панатинаикос во финалето на Европскиот куп, каде што загубиле со 2: 0 до АФК Ајакс. Во 1993 година се вратил во Унгарија и го зел привременото задолжување на унгарската репрезентација. Во 1998 година, тој станал еден од првите хуманитарни амбасадори на ФИФА. Во 2002 година, Непстадион во Будимпешта бил преименуван во стадион Пушкаш Ференц во негова чест. Тој, исто така, бил прогласен за најдобар унгарски играч во последните 50 години од страна на Унгарската фудбалска федерација на УЕФА Јубилејните награди во ноември 2003 година. Во октомври 2009 година, ФИФА го објавила воведувањето на наградата ФИФА Пушкаш, доделена на играчот кој ја постигнал „најубавата цел“ во изминатата година. Тој исто така бил запишан во ФИФА 100.
Његушка пршута

Његушката пршута е специјалитет на Његуш, село во Црна Гора. Његушката пршута има посебен вкус и мирис, како резултат на мешање на морскиот и планински воздух и дрво, кои горат во процесот на сушење.
1 Поврзано
*Пршута
*Златиборска пршута
Суџук

Суџук е сув зачинет колбас кој се јаде на  Балканот и на Блискиот Исток и Средна Азија.
1 Име
Името суџук не е променето во регионот. Во Бугарија, Русија, Србија и на други места се вика со името суџук.   .
2 Состојки
Суџук се состои од мелено месо (обично говедско месо, или овчо месо; во некои рецепти се користи и месо од коњ, во Казахстан и Киргистан, на пример), и разни зачини, вклучувајќи ким, руј, лук, сол и црвен пипер. Суџукот се суши неколку недели. Суџукот може да биде повеќе или помалку лут, сосема е солен и има висока содржина на масти.
3 Поврзано
*Кази
*Луканка
*Кулен
Шуга

Шуга е заразна инфестинација на кожата која ја предизвикува ''Sarcoptes scabiei''. Најчести симптоми се силно изразен јадеж и карактеристични кожни промени.
Шугата е едно од трите најчести кожни заболувања кај децата, заедно со дерматофитозите и бактериските инфекции. Во 2015, околу 204 милиони луѓе имале шуга (2.8% од светското население). Подеднакво се јавува кај двата пола. Почесто се зафатени помладите и постарите. Исто така почесто се јавува во земјите во развој и оние со тропска клима. Зборот скабиес доаѓа од ''|scabere'', „гребе“. Други животни не го пренесуваат човечкиот скабиес.
Список на пештери во Македонија

Во Македонија се истражени 346 пештери и 12 јами и понори. Се претпоставува дека има над 500 пештери, распространети на територијата на 36 општини во Македонија.
, Пештера, Должина, Местоположба, Слика
1, Слатински Извор, 3942 м / 4 км, Слатина, Порече
2, Пешна, 124 м, Локвица, Порече
3, Голубарница, 100 м, Белица, Порече
4, Лапарница, 107,8 м, Белица, Порече
5, Змејовица, 68 м, Крапа, Порече
6, Леандра, 16 м, Локвица, Порече
7, Пурало, 985 м / 1 км, Слатина, Порече
8, Јаноа I, 40 м, Самоков, Порече
9, Јаноа II, 100 м, Самоков, Порече
10, Убавица, 1300 м / 1,3 км, Горна Ѓоновица, Гостиварско
11, Рамниште, 110 м, Крстец, Прилепско
12, Дуова Пештера, 81 м, под врвот Козјак, Прилепско
13, Мелничка Пештера, 700 м, Мелница, Мариово
14, Врело, 870 м, кањон Матка, Скопско
15, Дона Дука, 650 м, Рашче, Скопско
16, Бозгунова Пештера, 125 м, Патишка Река, Скопско
17, Драчевска Пештера, 130 м, Вртекица, Скопско
18, Христијанова Пештера, 84 м, Јаболци, Скопско
19, Светла (Ледена) Пештера, 15 м, Нова Брезница, Скопско
20, Фоја, м, Нова Брезница, Скопско
21, Бела Вода, 900 м, Демир Капија
22, Киселичка Пештера, 108 м, Киселица, Пијанец
Вистина или предизвик (филм од 2018)

Бламхаусова вистина или предизвик (англиски: ''Blumhouse's Truth or Dare'') или едноставно Вистина или предизвик (''Truth or Dare'') — американски натприроден филм на ужасите од 2018 година во режија на Џеф Вадлоу и напишан од Мајкл Рејс, Џилијан Џејкобс, Крис Роуч и Вадлоу. Во него се појавуваат Луси Хејл, Тајлер Пози, Вајолет Бин, Хејден Сето и Ландон Либоарон. Филмот прикажува група студенти што ја играат играта „вистината или предизвик“ додека се на одмор во Мексико, само да сфатат дека има смртоносни последици ако не ги следат нивните задачи. Џејсон Блам го создал банерот на ''Blumhouse Productions'', а ''Universal Pictures'' го распределува филмот.
1 Објава
Филмот првично бил објавен на 27 април 2018 година. Во јануари 2018, датумот на објава бил поместен на 13 април 2018 година. Службениот трејлер бил објавен на 3 јануари 2018 година.
2 Глумци
* Луси Хејл како Оливија Барон
* Тајлер Поси како Лукас Морено
* Вајолер Бин како Марки Камерон
* Хајден Сето како Бред Ченг
* Ландон Либоарон како Картер/ Сем Михен
* Нолан Џерард Фанк како Тајсон Кјуран
* Софија Тајлер Али како Пенелопе Амари
* Сем Лернер како Рони
* Аурора Перино како Жизел Хамонд
* Том Чои како Хан Ченг
* Џои Очман, гласот на Калукс
* Вера Тајлер, како Инез Рејес
* Езми Гарсија, како млада Инез
* Ендру Хаувард како Рандел Химов
Питана

Питана во старогрчката митологија била нимфа, една од најадите.
1 Митологија
Питана била ќерка на божицата на реката Еурот, која со Посејдон ја имала ќерката Евадна. Античкиот грчки град во Мала Азија е наречен по неа.
Питис

Питис (|Πίτυς) во старогрчката митологија била нимфа.
1 Митологија
Била една од ореадите или дријадите. Нејзините родители не се споменуваат, но можно е дека била ќерка на аркадискиот речен бог Ладон. Оваа нимфа ја сакал Пан, но таа љубов не била взаемна. Пан ја прогонувал и затоа таа се преобразила во оморика. Поради тоа неговите жртвеници се наоѓале под ова дрво, а тој е прикажуван овенчан со оморика. Според друго предание, во неа се вљубил богот на северниот ветер, Бореј. Меѓутоа, Питис својата љубов ја подарила на Пан, па љубоморниот Бореј ја фрлил од висока карпа. Геја била милосрдна, па не дозволила убавата нимфа да загине, туку ја преобразила во оморика. Поради тоа, душата на оваа нимфа цивка секогаш кога северниот ветер ѝ ги тресе гранките.
Моберлинген куп

Моберлинген куп е годишен женски ракометен турнир организиран од Норвешката ракометна федерација. Норвешка плус три поканети државни репрезентации се натпреваруваат за титулата, играјќи секој против секого по еднаш во формат на таканаречен Бергеров систем.
Турнирот обично се одржува во ноември, пред Европското или Светското првенство. Првпат бил организиран во 2001 година, кога Норвешката ракометна федерација постигнала договор со мебелната компанија Моблеринген.
1 Резултати
Година, Победник, Вицешампион, Трето, Четврто
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
Фаетуса

Фаетуса (|Φαέθουσα) во старогрчката митологија била ќерка на богот Хелиј и нереидата Неера, сестрата на Лампетија.
1 Митологија
Опишана е како ќерка на богот Хелиј, со убава коса.
2 Други ликови
Исто така била една од Хелијадите, била ќерка или сестра на Фаетон, која со сестрите толку тагувала за својот брат, што Зевс од сожалување ги претворил во тополи, а нивните солзи во килибар. И во овој случај Лампетија е нејзина сестра и тие две честопати се прикаживани заедно.
Куќа на Плушковци (Вевчани)

Куќа на Плушковци (службено означена како Куќа на Пешиновци) — староградска куќа во селото Вевчани, Македонија. Куќата е прогласена за споменик на културата на Македонија.
1 Историја
Била прогласена за значајно културно наследство на Македонија со решение од 30 декември 2011 година од страна на Управата за заштита на културното наследство.
2 Архитектура
Куќата на Плушковци претставува куќа со конкретно расчленет чардак кој се провлекува низ просторот.
3 Галерија
Куќа на Калајџиевци (Вевчани)

Куќа на Калајџиевци — староградска куќа во селото Вевчани, Македонија. Куќата е прогласена за споменик на културата на Македонија.
1 Местоположба
Куќата е сместена во некогашниот стар дел на селото Вевчани, во непосредна близина на црквата „Св. Никола“. Семејството Калајџиески, кои биле надалеку познати трговци, на ова место имале дуќан за газија, јамболлии и храна.
2 Историја
При крајот на век настанал пожар во кој изгорела куќата и настрадале членови на семејството Калајџиески сакајќи да спасат дел од покуќнината. Поради популарноста на семејството, Турците парично ги помогнале да ја изградат куќата повторно на истата основа.
За време на НОБ, куќата била користена за криење на партизаните и за одржување на тајни состаноци.
Била прогласена за значајно културно наследство на Македонија со решение од 30 декември 2011 година од страна на Управата за заштита на културното наследство.
3 Архитектура
Куќата на Калајџиевци претставува висока куќа со тесен фронт, простран челно поставен чардак и јасно издифиренциран летен стан во катот од лесна бондрук конструкција и зимски стан во масивен меѓукат.
4 Галерија
Куќа на Гоговци (Вевчани)

Куќа на Гоговци — староградска куќа во селото Вевчани, Македонија. Куќата е прогласена за споменик на културата на Македонија.
1 Историја
Куќата е изградена во 1887 година. Во понатамошните децении, куќата била проширена од страна на влијателниот вевчански трговец Кузман Гогов. Во периодот 1928-1932 година, Гогов бил градоначалник на Вевчани и со своите организаторски способности придонел многу за развој на селото преку изградба на болница, поплочување на улиците, изградба на патот „Бело Џаде“, како и пат до црквата „Св. Спас“.
Била прогласена за значајно културно наследство на Македонија со решение од 24 јануари 2012 година од страна на Управата за заштита на културното наследство.
2 Архитектура
Градбата има карактеристична архитектура, вклучувајќи ја постојната стара куќа. Се состои од приземје и кат, а претставува куќа со двојно ориентиран средиштен чардак.
Приземјето и катот на североисток се изградени од камен со израмнети дрвени греди. Дел од приземјето било отворен трем, а останатиот дел содржел деловни простории. Меѓукатната и покривната конструкција биле изработени од костеново дрво. Скалите кои ги поврзувале приземјето и катот, како и сите врати и подови исто така се изработени од костеново дрво. Катот е еркерно издаден на југоисток и содржи лесна дрвена конструкција исполнета со цели тули. Над дрвените прозорци има украс од тули. Особено се издвојуваа југоисточната и северозападната фасада, на кои има полузатворен камен чардак со цели тули, кој се простира над улицата и дворот. Покривот е од ќерамиди поставени над платно од даски.
3 Галерија
Хрисопелија

Хрисопелија или Хрисопелеја во старогрчката митологија била нимфа.
1 Митологија
Била Хамадријада од Аркадија, која се омажила за Аркад, епонимен херој на таа област. Според Аполодор, со нив ги имала синовите Елат и Афид. Нејзините родители никаде не се наведени. Кога Аркад бил во лов, приметил дека нимфа била во опасност, бидејќи порој од планината тргнал да го уништи дрвото храст кое го населувало. Затоа Аркад го свртел текот на поројот и го осигурил дрвото со помош на брана. Хрисопелија е можеби истата личност како и Ерато, дријада со претскажувачка моќ, исто така аркадова сопруга, а која ја споменувал Паусанија. На тоа укажува нејзиното име, изведено од грчките зборови peleia, што значи „гулабица“ (полно значење на нејзиното име е „златна гулабица“), која често била дел од имињата на женските пророци, како Пелида од Додона.
2 Занимливости
По името на Хрисопелија дадени се научните имиња на два рода на животни: на еден род на молци (''Chrysopeleia'') и на еден род на змии (''Chrysopelea'').
Куќа на Костојчиновци (Вевчани)

Куќа на Костојчиновци — староградска куќа во селото Вевчани, Македонија. Куќата е прогласена за споменик на културата на Македонија.
1 Историја
Куќата припаѓала на познатото вевчанско семејство на градители, Костојчиновци, кои работеле како печалбари, главно во Влашко.
Била прогласена за значајно културно наследство на Македонија со решение од 30 декември 2011 година од страна на Управата за заштита на културното наследство.
2 Архитектура
Куќата на Костојчиновци претставува малечка куќа со колонада од столбови и еркери што кружат на предниот дел од куќата, долниот дел е во камен, а горниот дел од бондрук конструкција.
3 Галерија
Куќа на Поповци (Вевчани)

Куќа на Поповци — староградска куќа во струшкото село Вевчани, Македонија. Куќата е прогласена за споменик на културата на Македонија.
1 Историја
Била прогласена за значајно културно наследство на Македонија со решение од 17 февруари 2012 година од страна на Управата за заштита на културното наследство.
2 Архитектура
Куќата на Поповци претставува куќа со висока архитектонска и структурална изразеност со карактеристична и специфична типологија.
3 Галерија
Канака

Канака (|Κανάκη) во старогрчката митологија била ќерка на Еол и Енарета.
1 Митологија
Канака страсно го сакала својот брат, Макареј, на кој во тајност му родила девојче, Амфиса. Кога Еол дознал за ова, детето го фрлил на кучиња, а на својата ќерка ѝ испратил меч, и ја натерал да изврши самоубиство. Според друго предание, Канака го сакала Посејдон и му родила пет сина; Алоеј, Епопеј, Ниреј, Триоп и Хоплеј.
Платеја

Платеја или Платаја (|Πλάταια, Πλαταιαί) во старогрчката митологија била нимфа.
1 Митологија
Била нимфа Најада од изворот на свежа вода во градот наречен по неа на планината Китерон во Беотија. Павсаниј пишувал дека таму било светилиштето посветено на неа, но не се сложувале сите автори дека градот по неа го добил името. Неа на планината ја довел Зевс, кој ја грабнал од нејзиниот татко, речниот бог. Имено, според Корина, Херодот и Павсаниј нејзин татко бил Асоп, а Диодор како нејзина мајка ја споменал Метопа. Можеби со Зевс имала син. Платеја уште ја нарекуваат и Гаргафија и Ероја, според помалку извори поврзани со неа.
2 Биологија
Латинското име на оваа личност (Plataea) е назив за родот пеперутки.<ref>/ref><ref>/ref>
Костадинка Палазова

Костадинка Палазова Ѓорѓиоска (родена во Сехово, Кукушко, егејскиот дел на Македонија, во година - Гостивар, на 28 јануари 2026) — позната македонска фолк-пејачка.
1 Животопис
Палазова е родена во кукушкото село Сехово во 1939 година. Таа ја претрпела трагедијата и егзодусот на Македонците од Грција во 1948 година. Од Сехово пребегала во Гевгелија, а од таму била однесена во Гаково, Војводина и таму завршила трето одделение и по нејзина желба, таа се вратила во вардарскиот дел на Македонија во село Зубовце, Гостиварско. Работела во книговодство, како и учителка во село Сретково, Гостиварско цели 4 години, па потоа како наставничка во Симница каде се запознала со сопругот. Како наставничка продолжила и во ОУ „Братство и Единство“ 20тина години. Со пеењето започнала уште од рана возраст, пеела во хор во Гевгелија и во Гаково. Службено, пред телевизија, таа почнала со „Вие пред микорофон“, со песната „''Врни се врни либе Мариче''“ со која победила и вратите на телевизијата, се отвориле за неа. Костадинка пеела почнувајќи од 1960тите години. На Фестивалот „Роса“ во Универзалната сала во Скопје, таа добила награда за животно дело, по повод 50-годишниот јубилеј. Костадинка 8 години живеела и работела во Швајцарија. Повеќето од нејзините песни се врзани за егејскиот крај како и за Гоце Делчев, на кого е горда, преку 40 песни. Нејзини авторски песни се: „''Филка мома моле бога''“, „''Сношти отидех џанам''“ и многу други. Таа има огрoмен број настапи како во Македонија така и во странство. Најчесто придружувана од Васка Илиева, Есма Реџепова, Кочо Петровски. Живее во Гостивар.
Во 2016 година, во Гостивар бил организиран голем велигденски концерт во нејзино име.
Црниот Петар (филм)

„Црниот Петар“ (чешки:''Cerný Petr'') - чехословачки филм од 1964 година, во режија на Милош Форман, кој е еден од авторите на сценариото, заедно со Јарослав Матоушек. Притоа, филмот е снимен според романот на Јарослав Папушек. Главните улоги ги толкуваат: Ладислав Јаким (Ladislav Jakim), Јан Вострчил (Jan Vostrčil), Владимир Пухолт (Vladimir Pucholt), Зденек Кулханек, Божена Матушкова и Павла Мартинкова (Pavla Martinkova). Според многумина, ова е најуспешниот филм на Форман, кој претставува убедлива студија на провинцискиот живот и на генерацискиот јаз, а истовремено диксретно ја критикува тогашната состојба во Чехословачка и го игнорира општоприфатениот ред. Поради тоа, тој добил одлични оцени од странските филмски критичари.
1 Синопсис
Петар (го игра Јаким) е младо момче, кое се вработува во една продавница, каде треба да внимава да не крадат купувачите. Еден ден, во продавницата влегува господин, а Петар помислува дека тој е крадец и го следи низ градот. Кога се враќа дома, таткото (го игра Воштрцил) на Петар го кара за лошата постапка и го советува како треба да се однесува во иднина. Петар е вљубен во убавата девојка Павла (ја игра Мартинкова) и ја кани на игранка, но поради своите слаби танчерски вештини, таму упорно го одложува одењето на подиумот. На забавата се појавува и момчето Ченда (го игра Пухолт), кој е вљубен во една девојка, но нема храброст да ѝ пријде, па затоа се опијанува и му додева на Петар. Еден ден, Петар конечно гледа како една жена краде во продавницата, но не презема ништо против неа. Поради тоа, татко му повторно му држи лекција, а Петар изјавува дека не сака да работи во продавницата. Тогаш, во нивниот стан доаѓа Ченда, со намера да ги врати парите што ги зел на заем од Петар. Таткото на Петар го кара и Ченда, така што тој брза да го напушти станот.
Хелена Ранта

Мери Хелена Ранта (|Meri Helena Ranta; р. ) — форензички стоматолог од Финска. Станува позната по своите придонеси кон неколку меѓународни форензички истражувања на конфликти, како оние во Косово. Сведочи на судењето на поранешниот југословенски претседател Слободан Милошевиќ по нејзиното форензичко истражување во косовското село Рачак. Исто така е дел од истрагата на потонувањето на ферибродот МС Естонија.
Д-р Ранта е дел од тимот што ги истражуваше наводните израелски масакри во палестинскиот бегалски камп во Џенин.
Во прилог на својата форензичка работа, таа е предавач на Универзитетот во Хелсинки, редок случај на лиценцијат да држи позиција која обично е резервирана за оние со истражувачки докторати.
Раѓањето на трагедијата

Раѓањето на трагедијата (германски: ''Die Geburt der Tragödie aus dem Geiste der Musik'') - книга на германскиот филозоф Фридрих Ниче од 1872 година.
1 Осврт кон делото
Ниче го објаснува своето дело „Раѓањето на трагедијата“ во својата книга „Ecce Homo“ во која тврди дека праведниот однос кон делото бара нешто од него да биде заборавено. Всушност, според него, ова дело најмногу ја фасцинирало јавноста токму со она што во него е погрешно и дека тоа е виновно за високото мислење на културната вредност на вагнеровското движење. Според Ниче, вистинскиот наслов на делото би бил „Грчката култура и песимизмот“, зашто тоа докажува дека преку трагедијата Грците расчистиле со песимизмот. Исто така, Ниче тврди дека „Раѓањето на трагедијата“ е многу несовремено дело, политички индиферентно, негерманско, дека мириса хегеловски, а во некои формули е извалкано од парфемот на Шопенхауер. Тоа било зачнато за време на Битката кај Верт, т.е. за тие проблеми размислувал пред ѕидините на Мец, додека ги негувал болните. Според Ниче, ова дело носи две новини: разбирањето на дионизискиот феномен, како корен на сите грчки уметности и разбирањето на сократизмот како орудие на грчкото распаѓање. Книгата ги негира сите естетички вредности, истакнувајќи го дионизискиот симбол како крајна граница на афирмацијата. Притоа, Ниче тврди дека токму оние морални вредности што се оспорени од христијанството се од бескрајно повисок ред. Врз таа основа, Ниче се прогласува себе за прв трагичен филозоф, како спротивност на песимистичкиот филозоф.
Етра (митологија)

Етра, (|Aither, |Aether) е име на неколку женски ликови од старогрчката митологија.
0.1 Етра на мајката на Тезеја
Етра била ќерка на Питеј од Трезен, а заедно со атинскиот крал Егеј — или во некои верзии со Посејдон — мајка на Тезеј.
Егеј отишол во Трезен, (град југозападно од Атина) каде ја запозанал Етра. Откако спиела со Егеј таа отпловила на островот Сферија каде забременила со Посејдон. Кога дознал дека Етра е трудна, Егеј се вратил во Атина.
Пред заминувањето ги сокрил под еден камен своите сандали, штит и меч и и рекол дека ќе и го признае синот ако се појави во Атина со сокриено оружје. Етра го родила Тезеј, кој го померил каменот и го земал татковото оружје, така што Егеј го признал за син.
Подоцна Тезеј ја грабнал Елена и ја дал на чување на Етра. Браќата на Елена - Диоскури - ја ослободиле Елена, а во знак на одмазда ја одвеле Етра со Елена во Троја.
Етра ја пронашол внукот Акамас за време на падот на градот Троја.
0.2 Етра Океанида
Етра е име на една од Океанидите, 3000 ќерки на Океан и Тетија. Оваа Етра понекогаш ја нарекуваат и жена на Атлас, мајка на Плејадите - ''иако, многу извори наведуваат дека Плејади се потомци на Плеиона''.
0.3 Етра жена на Хиперион
Личноста наречена Етра - ''можеби Океанида'' - според еден извор, била сопруга на Хиперион, и мајка на Хелиос, Еос и Селена.
0.4 Етра жена на Палант
Уште една Етра била сопруга на Спартанецот Палант. Го исполнила пророштвото со солзи дадено на мажот, после што тој го освоил Таранто.
Хипо

Хипо или Хипа во старогрчката митологија, според теогонијата на Хесиод била нимфа Океанида.
1 Митологија
Била нимфа на извор или била ипоистоветена со Аура, титанка, божица на поветарецот. Причина за тоа е што и водата и ветрот биле честопати поврзувани со коњи, затоа што таа е „коњска нимфа“. Во биологијата префиксот Hippo се однесува на коњите, па така хиподромот го добил називот, а и некои видови на живи суштества (родот Hippocampus е група на риби позната како морски коњчиња). Според некои извори, таа е поистоветена со нимфата Меланипа и била ќерка на кентаурот Хирон. Tаа ја презрела божицата Артемида и оваа ја казнила така што ја преобразила во кобила. Опишана е како убава и паметна девојка која забременила од Еол, па во страв од татко и во тајност ја родила ќерката Меланипа. Затоа што татко и ја барал, таа ја замолила Артемида да ја скрие во соѕвездието на Коњите. Друга причина затоа што Артемида ја пренела меѓу ѕвездите била всушност да ја казни, затоа што била вљубена, заборавила на ловот и култот на оваа божица. Како нејзино име се наведува уште и Окироја.
2 Други личности
Ќерката на Теспиј, која со Херакло го имала синот Капил.